Morten Angelil

Morten Angelil (født 1966) er en norsk næringslivsleder. Han var konsernsjef i selskapet Eltek fra høsten 2000 til april 2008.

 Bakgrunn 
Hans far, Alain Angelil, forlot Egypt som 12-åring, fordi daværende president Nasser hadde nasjonalisert næringslivet og beslagslagt familiens eiendommer og fabrikker der.E24.no: Brutal nedtur presentert 31. januar 2008 De slo seg ned i Norge, Alain Angelil grunnla Eltek og Morten Angelil ble senere født av moren Wenche.E24.no: Eltek-sjef siktet for innsidehandel presentert 31. januar 2008 Morten Angelil har søsteren Alexandra Angelil.

Angelil har en Bachelor of Science in Electrical Engineering fra Northeastern University i Boston, med tilleggsutdanning i Electrical Engineering ved Boston University.Eltek: Group management

 Arbeid 
Han begynte å arbeide i Eltek i 1991, og ble konsernsjef i selskapet høsten 2000, da han overtok stillingen etter sin far. Da selskapene Nera og Eltek fusjonerte i 2006, ble Angelil utnevnt som ny konsernsjef.Teleavisen: Fusjon mellom Nera og Eltek  presentert 29. mai 2006 

Gjennom et felles selskap, Mola AS, eide Angelil og Lars Jervan aksjer for mer enn 13 millioner kroner.E24.no: Eltek-sjef innrømmer skattejuks, 5. februar 2008

Et aksjekjøp tidlig i 2007, som skjedde rett før en stor handel i Eltek ble kjent, utløste spekulasjoner om innsidehandel. Angelil selv avviste at han skulle ha gjort noe ulovlig, og nektet for at han eller hans familie skulle ha økt sin aksjebeholdning i Eltek like før nyheten ble kjent.E24.no: Avviser aksjekjøp presentert 16. april 2007 Angelil ble sammen med administrerende direktør Lars Jervan i Nera Networks 31. januar 2008 siktet for innsidehandel. Det gjaldt ett tilfelle da Angelil 30. april 2003 solgte 25 000 aksjer til familiens investeringsselskap Eltek Holding.Dagens Næringsliv: Eltek-sjefen trekker seg, 1. februar 2008 Angelil valgte så å trekke seg midlertidig fra stillingen. Angelil og Jervan ble varetektsfengslet 1. februar, siktet for innsidehandel, som de første i norsk rettshistorie.Dagens Næringsliv: Dramatisk utvikling i Eltek-saken , 4. februar 2008 Samtidig tok kemneren i Drammen i arrest i 81,2 millioner kroner hos hans foreldre Alain Angelil og Wenche Angelil.Drammens Tidende: Klammeri med kemneren, 6. februar 2008 Angelil innrømmet skattesvik i fengslingsmøtet, mens Jervan nektet straffeskyld. Siktelsen ble i februar utvidet til også å gjelde kjøp og salg av Nera-aksjer i forkant av fusjonen mellom Eltek og Nera fra 2006, samt hvitvasking av penger. Angelil erkjente at han har lurt unna penger fra beskatning.E24.no: Fire nye uker for Angelil, 28. februar 2008 22. april 2008 ble det meldt at Morten Angelil trakk seg som konsernsjef i Eltek.Dagens IT: Angelil går , 22. april 2008

I november 2012 dømte Oslo tingrett Angelil til fengsel i 18 måneder for skattesvik, da han hadde førte opp fremførtbart underskudd, hvor Skatt Øst mente at dette underskuddet måtte benyttes innen tre år.http://www.hegnar.no/okonomi/skatt_avgift/article721049.ece. Han ble samtidig frikjent for anklagene om innsidehandel.Morten Angelil dømt for skattesvik, 13. november 2012
I februar 2014 besluttet Gjenopptakelseskommisjonen at Angelil ikke fikk saken sin gjenopptatt og han måtte dermed sone straffen han ble idømt i Oslo tingrett.

 Referanser 

Kategori:Norske konsernsjefer
Kategori:Fødsler i 1966